-oz-

Vorterklaso: sufikso
Statuso: neoficiala
Uzata en PIV: jes
Deveno: venis el la latina lingvo per la Esperantida lingvo Ido.
Similaĵoj en aliaj lingvoj: -reich [-rajĥ] (germana); -rik, -rich [-riĥ] (malnovĝermana); -osus, -osa, -osum (latina); -rik (norvega)
Signifo kaj uzado:
Indikas abundecon de la konsistiga elemento, kiel en "montetoza pejzaĝo" = "pejzaĝo riĉa je montetoj".  La sufikso estas uzebla nur kun o-karakteraj radikoj.

La sufikso -oz- havas jenajn difinojn en EsperantoPIV 2005

sufikso uzata por formi nomon de malsano
pri medicino
kaŭzata de difinita aganto: askaridozo, streptokokozo, ktp.
karakterizata de difinita patologia elemento: tuberkulozo, angiomozo, trombozo, ktp.
neinflama, de difinita organo: nefrozo, artrozo, ktp.
pri botaniko
kaŭzata aŭ karakterizata de la ideo esprimita en la radiko: arĝentfoliozo, bakteriozo ktp.
sufikso uzata por formi nomojn de oksidoj kaj saloj de pli malsupera valento (precipe metalo, donanta du seriojn kaj de oksidoj kaj de saloj): feroza sulfato, kuproza sulfato, ktp
sufikso uzata por indiki la abundecon de konsistiga elemento: ŝtonoza, ktp.

Ekzemploj
karb'oz'a
montet'oz'a
muskol'oz'a
or'oz'a
por'oz'a
sabl'oz'a
suk'oz'a
ŝton'oz'a

 Argumentoj por »-oz-« 
-oz- estas foje malpli peza ol kunmetaĵo kun -plena aŭ -riĉa.

Kontraŭargumentoj

Alternativoj
-abunda
-dona
-hava
-plena
-riĉa

Vidu ankaŭ
 -eg-

 Referencoj 

Kategorio:Sufiksoj en Esperanto

de:Sprachaufbau des Esperanto#Die Wortbildung
en:Esperanto vocabulary#List of lexical suffixes